Sablonjegyzetek használata

GNU Free Documentation License (GFDL), 1.1 verzió

Aurimas Cernius
2011-2012
Adam Dingle
adam@yorba.org 2013
Kelemen Gábor
kelemeng at gnome dot hu 2014, 2016.
Úr Balázs
ur dot balazs at fsf dot hu 2024.

# Sablonjegyzetek

# Sablonjegyzet használata

A sablonjegyzetek az újonnan létrehozott jegyzetek tartalmának meghatározásához használhatók. A sablonok ugyanolyanok, mint a normál jegyzetek, néhány kiegészítő funkcióval.

Meghatározhat egy önálló fő sablonjegyzetet és egyet minden egyes jegyzettömbhöz. Ezek a sablonok határozzák meg minden új jegyzet tartalmát, amelyet létrehoz:

Minden új jegyzet, amelyet létrehoz a Gnote alkalmazásban, de nem valamelyik jegyzettömbben, a fő sablon tartalmával fog rendelkezni. Ha nem hozott létre fő sablont, akkor az alapértelmezett tartalom lesz használva.

Egy jegyzettömbben létrehozott minden új jegyzet az adott jegyzettömb sablonjegyzetének tartalmával fog rendelkezni, ha van ilyen. Ha egy jegyzettömbhöz nincs sablonjegyzet meghatározva, akkor az alapértelmezett jegyzettartalom lesz használva.

Sablonjegyzet létrehozásához vagy módosításához:

Fő sablonjegyzet

Nyissa meg a Gnote beállításait, és az Általános lapon nyomja meg a Sablonjegyzet megnyitása gombot.

Jegyzettömb sablonjegyzet

Kattintson a jobb gombbal egy jegyzettömbre a főablakban, és válassza a Sablonjegyzet megnyitása menüpontot.

# Sablonjegyzet funkciói

Egy sablonjegyzet olyan, mint egy közönséges jegyzet, azzal a különbséggel, hogy nem jelenik meg a jegyzetlistákban, és sablonsávval rendelkezik felül.

Sablonjegyzet ablaka

A sablonsáv a következő funkciókkal rendelkezik:

Átalakítás normál jegyzetté

Nyomja meg ezt a gombot, hogy a sablont normál jegyzetté alakítsa át, amely látható a jegyzetlistában. Ez a művelet hasonló egy sablonjegyzet törléséhez.

Méret mentése

Ha bejelöli ezt a négyzetet, akkor az újonnan létrehozott jegyzet mérete azonos lesz a sablonjegyzet méretével. Ha ez a jelölőnégyzet nincs bejelölve, akkor az új jegyzetek ablakai az alapértelmezett méretűek lesznek.

Kijelölés mentése

Ha ez a négyzet be van jelölve, akkor az új jegyzetek nemcsak a sablonjegyzet tartalmát, hanem annak kijelölését is tartalmazni fogják. Akkor használja ezt a lehetőséget, ha azt szeretné, hogy az új jegyzetben lévő tartalom egy bizonyos része kezdetben ki legyen jelölve.

Cím mentése

Ez a jelölőnégyzet lehetővé teszi, hogy az új jegyzetek címét egy sablonjegyzet címére alapozza. Ha be van jelölve ez a négyzet, akkor egy új jegyzet a sablonjegyzet címét kapja egy egyedi számmal kiegészítve. Ellenkező esetben az alapértelmezett cím lesz használva.