Gnote баптаулары

GNU Еркін құжаттама лицензиясы (GFDL), 1.1 нұсқасы

Pierre-Yves Luyten
2011
Aurimas Cernius
2011-2013,2019,2023
Adam Dingle
adam@yorba.org 2013

# Gnote баптаулары

# Жалпы баптаулар

Gnote баптауларын орнату үшін негізгі терезедегі мәзір батырмасын шертіп, мәзірден Баптаулар тармағын таңдаңыз.

Баптаулардың үш санаты бар: Жалпы, Жедел пернелер және Плагиндер.

Жалпы беті қолданбаның жұмысына және жазбаларды түзетуге қатысты баптауларды орнатуға мүмкіндік береді. Бұл бетте бірнеше құсбелгі бар:

WikiWords ерекшелеу

ОсындайКөрінетінТіркестер үшін сілтемелер жасау үшін бұл құсбелгіні қойыңыз. Сілтемені шерту сілтеме мәтініне сәйкес келетін тақырыбы бар жаңа жазбаны жасайды.

Автоматты маркерленген тізімдерді іске қосу

Бұл баптау іске қосылғанда, жолдарды дефис - таңбасынан бастау арқылы маркерленген тізімдер жасауға болады. Толығырақ бөлімінен оқыңыз.

Таңдаулы қаріпті пайдалану

Жазбаларыңызда қолданылатын таңдаулы қаріпті орнату үшін бұл құсбелгіні қойыңыз.

Түстер схемасы

Қараңғы немесе ашық түстер схемасын мәжбүрлеуге немесе жұмыс үстелінде қолданылатын схеманы пайдалануға мүмкіндік береді.

## Баптаулар терезесі

# Кеңейтілген баптаулар

# Синхрондау баптаулары

## Синхрондау қызметтері

## Кеңейтілген

Баптаулар сұхбат терезесінің Синхрондау бетіндегі Кеңейтілген батырмасы қақтығыстарды шешуді баптауға арналған тағы бір сұхбат терезесін ашады.

### Кеңейтілген синхрондау баптаулары

Бұл сұхбат терезесі қақтығыс туындаған кезде не істеу керектігін таңдауға мүмкіндік береді. Қақтығыс жазба жергілікті машинада да, басқа құрылғыда да өзгертілгенде орын алады. Сіз келесі опциялардың бірін таңдай аласыз:

Бар жазбаның тақырыбына «(ескі)» сөзін қосу арқылы атын өзгерту және қоймадан жаңасын жүктеп алу

Бар жазбаны қоймадағы жазбамен алмастыру (барлық өзгерістер жоғалады)

Әрбір қақтығысқан жазба туралы жеке сұрау