Ова тема помоћи је лиценцирана под ГНУ-овом лиценцом за слободну документацију, издање 1.1 (GFDL). То значи да сте слободни да умножавате, расподељујете и/или мењате овај документ под одређеним условима.

Лик Пјоншон
pionchon.luc@gmail.com 2013
Adam Dingle
adam@yorba.org 2013
Aurimas Cernius
aurisc4@gmail.com 2013, 2014, 2023
Кретање кроз дуге структуриране белешке

# Додавање садржаја

Ово је прикључак за Гномов бележник. Када је овај прикључак инсталиран, постоји ставка Садржај у менију радње. Погледајте да научите како да покренете прикључак.

# Укратко

Заглавље је цео ред текста, обликован као Подебљано+огромно или Подебљано+велико.

Поставите заглавља помоћу Ctrl 1 или Ctrl 2.

Отворите садржај помоћу Ctrl Alt 1 и скочите на било које заглавље.

# Снимак екрана

## Структурирана белешка са својим садржајем

# Кретање кроз дуге белешке

Кретање кроз дугу белешку може постати тешко. Тада је природно структурирати белешку означавањем одељака и пододељака заглављима.

Овај прикључак олакшава кретање кроз дуге структуриране белешке. Када поставите заглавља у својој белешки, садржај белешке ће се приказати у менију радњи. Тада можете скочити директно из менија на било које заглавље.

# Структурирање ваших белешки заглављима

Заглавље је једноставно потпуни ред са специфичним обликовањем текста:

Заглавља 1. нивоа, за одељке, су редови обликовани фонтом Подебљано+Огромно.

Заглавља 2. нивоа, за пододељке, су редови обликовани фонтом Подебљано+Велико.

Да бисте обликовали ред заглавља, или:

Користите наредбе Заглавље 1 и Заглавље 2 у менију Радње белешке Садржај.

Користите пречице на тастатури Ctrl 1 и Ctrl 2 за заглавља 1. и 2. нивоа.

Ове наредбе примењују обликовање на цео ред. Не морате га прво изабрати. Довољно је да је курсор у том реду.

Алтернативно, са курсором у новом реду, активирајте наредбу за заглавље и затим унесите наслов заглавља.

Можете чак користити и обичне наредбе за обликовање из менија Текст: Подебљано, Велико и Огромно, као и њихове одговарајуће пречице на тастатури. Ако је, на пример, ваш ред већ обликован као Огромно, тада само треба да га учините и Подебљаним да бисте га претворили у заглавље 1. Погледајте да научите како се постављају стилови текста.

# Приказивање садржаја

Садржају можете приступити на два начина:

У менију Радње белешке Садржај.

У искачућем менију, помоћу пречице на тастатури Ctrl Alt 1.

Затим се можете кретати горе-доле помоћу тастера са стрелицама и скочити на изабрано заглавље тастером Enter. Или само кликните мишем на заглавље на које желите да скочите.

# Решавање проблема

## Једно заглавље се не приказује у садржају

Можда у реду заглавља постоје неки знакови, као што су празнине, који нису обликовани као заглавље. Уверите се да је цео ред обликован као заглавље. Погледајте .

## Постоји празан ред у садржају

Празан ред, који можда садржи празнине, обликован је као заглавље. Скочите на тај ред и обришите ту област.