Лиценца за ГНУ-ову Слободну Документацију (GFDL), верзија 1.1

Уређивање садржаја белешке
Пјер-Ив Лијтан
2011
Aurimas Cernius
2011-2013,2023
Adam Dingle
adam@yorba.org 2013

# Уређивање белешки

Када отворите белешку, Gnote ће заменити преглед белешке њеним садржајем.

Трака алата на врху прозора ће сада садржати ставке специфичне за белешке. Област садржаја белешке ће бити у активном језичку испод.

# Прозор Gnote-а који приказује белешку

Белешка Gnote-а

Уређивање белешки у Гномов бележник.

Да бисте уређивали белешку, кликните у област садржаја и куцајте. Први ред се сматра насловом белешке. Подразумевано је попуњен текстом „Нова белешка (број)“. Да бисте променили наслов, кликните на први ред и користите тастатуру да бисте променили наслов.

Користите дугме Текст да бисте форматирали текст унутар ваших белешки. Ово дугме приказује мени са неколико наредби:

Поништи

Наредба Опозови враћа измене направљене у вашој белешци током текуће сесије. Да бисте опозвали користећи тастатуру, притисните Ctrl Z.

Понови

Наредба Понови враћа измене које су уклоњене коришћењем функције Опозови. Да бисте поновили вашу последњу измену користећи тастатуру, притисните Shift Ctrl Z.

Подебљано

Да бисте подебљали текст, изаберите га, а затим изаберите наредбу Подебљано из менија Текст или притисните Ctrl B.

Искошен

Да бисте искосили текст, изаберите га, а затим изаберите наредбу Искошено из менија Текст или притисните Ctrl I.

Прецртано

Стил прецртавања ће повући линију кроз изабрани текст. Да бисте додали прецртавање, изаберите текст, а затим изаберите наредбу Прецртано из менија Текст или притисните Ctrl S.

Означи

Стил истицања ће поставити другачију позадину око изабраног текста. Да бисте додали истицање, изаберите текст, а затим изаберите наредбу Истакнуто из менија Текст или притисните Ctrl H.

Величина фонта

Заправо постоје четири опције у овом делу менија: Мали, Нормалан, Велики и Огроман. Свака опција представља величину фонта која ће се користити за изабрани текст. Да бисте изменили величину фонта, изаберите текст, а затим изаберите Мали, Нормалан, Велики или Огроман.

Тачкасти списак

Изаберите наредбу Повећај увлачење из менија Текст да бисте започели набрајани списак. Ако је курсор унутар набрајаног списка, и опција Повећај увлачење и опција Смањи увлачење ће бити омогућене.

Са курсором на реду набрајаног списка, изаберите наредбу Повећај увлачење да бисте померили тренутни ред удесно или наредбу Смањи увлачење да бисте га померили улево.

За више информација о набрајању, погледајте .

Трака са алаткама на врху белешке има дугме за претрагу. Користите га за претраживање текста унутар тренутне белешке. Мала трака за проналажење ће се појавити изнад белешке. Да бисте отворили траку за проналажење помоћу тастатуре, притисните Ctrl F. Унесите текст за проналажење и притисните Enter. Подударања ће бити истакнута. Кликните на Следеће да бисте истакли следеће подударање и поставили курсор тамо. Кликните на Претходно да бисте прешли на претходно подударање. Да бисте затворили траку за проналажење, поново кликните на дугме за претрагу или притисните тастер Escape.

# Богат садржај белешке